**PREDSTAVITEV OBVEZNIH IZBIRNIH PREDMETOV ZA BODOČE DEVETOŠOLCE V ŠOLSKEM LETU 2020/21**

1. **ŠOLSKO NOVINARSTVO**

Šolsko novinarstvo je predmet, kjer učenci spoznajo, da je jezik najpomembnejši del  kulturne dediščine, uporabljajo knjižni jezik, prebirajo revije in časopise in se seznanijo s publicističnim jezikom. Največji poudarek bo na izdelavi šolskega glasila Klopotec. Z učenci bi naredili uredniški odbor (vsak od njih bi bil urednik ene izmed rubrik v Klopotcu, za katero bi tudi skrbel in prevzel odgovornost). Na kratko, torej, učenci bi intervjuvali mlajše učence, pisali članke o dogajanju v šoli, naredili križanko, rebus, fotografirali na dogodkih ...

**UČITELJICA: SAŠA HORVAT**

**UČENCI: 7. DO 9. RAZRED**

**ŠT. UR: 1 URA/TEDEN**

1. **OBLIKA IN SLOG – GLEDALIŠKA UMETNOST**

Namen predmeta je spoznavanje umetnosti, ukvarjali se bomo z gledališko umetnostjo, brali dramska besedila, pripravili pa tudi gledališko predstavo. Predmet je namenjen vsem, ki bi želeli izboljšati svoje nastopanje, premagati strah in tremo pred javnim nastopanjem, se poskusiti v igri, tehniki – glasba in luč, likovnem ustvarjanju scene, izdelovanju kostumov …

Gledališke predstave, ki smo jih ustvarili v zadnjih letih 10, so bile kvalitetne, kar dokazujejo številne srebrne in tudi dve zlati plaketi.

**UČITELJICA: SIMONA KLASINC**

**UČENCI: 7. DO 9.RAZRED**

**ŠT. UR: 1 URA/TEDEN**

1. **RETORIKA**

Retorika je  nauk o govorništvu, spretnosti govorjenja ali nauk o gostobesednosti. Namen retorike je seznaniti vas, učenke in učence, ne le s pojmi prepričevanja in argumentiranja, temveč naučiti predvsem samostojnega, smiselnega in kritičnega oblikovanja ter izražanja stališč.

Eden glavnih ciljev je odgnati strah pred govornimi nastopi ter ustnim ocenjevanjem. Pravijo, da se pesnik rodi, retorik pa se naredi.

**UČITELJICA: SIMONA KLASINC**

**UČENCI. 9. RAZRED**

**ŠT. UR: 1 URA/TEDEN**

1. **VERSTVA IN ETIKA**

Obvezni izbirni predmet Verstva in etika učencem ponuja možnost, da razširijo in problematizirajo znanje, ki ga o verstvih in etiki dobijo pri obveznih predmetih.

Pouk učencem pomaga razumeti resnost in pomen verskih ter etičnih vprašanj; stremi k izoblikovanemu in premišljenemu osebnemu odnosu do teh vprašanj, ne pa k prevzemanju določenih (verskih) nazorov. Predmet je namenjen učencem, ki imajo doma (krščansko) religiozno vzgojo in obiskujejo (cerkveni) verouk, pripadnikom drugih religij in učencem brez domače religiozne vzgoje. Največja pozornost je namenjena krščanstvu, tega obravnava v primerjavi s svetom drugih religij in nazorov. Učence pripravlja, da zrelo premišljujejo ter se pogovarjajo o religiji ter osebnih in družbenih vprašanjih.

Namenjen je učencem od 7. do 9. razreda, izberejo ga lahko v katerem koli razredu, lahko pa ga obiskujejo tri leta ter tako dobijo bolj celosten vpogled v svet religij.

**UČITELJICA: SIMONA KLASINC**

**UČENCI: 7. DO 9. RAZRED**

**ŠT. UR: 1 URA/TEDEN**

1. **FRANCOŠČINA 1**

Začetna skupina. Vabljeni vsi, ki bi se radi naučili osnovnega pogovora v francoščini. Preizkušali bomo francoske jedi, peli šansone, igrali igre, spoznavali francoske vrstnike…se veliko pogovarjali in veliko smejali!

**UČITELJICA: ANA ŽUPANIĆ**

**UČENCI: 7. DO 9. RAZRED**

**ŠT. UR: 2 URI/TEDEN**

1. **FRANCOŠČINA 2**

Nadaljevalna skupina. Vabljeni vsi, ki letos obiskujete začetno skupino. Obogatili bomo naše znanje, dodali tudi poznavanje zapisa besed in se udeleževali dogodkov v francoščini s še več znanja in samozavesti!

**UČITELJICA: ANA ŽUPANIĆ**

**UČENCI: 8. IN 9. RAZRED (tisti učenci, ki so že obiskovali Francoščino 1)**

**ŠT. UR: 2 URI/TEDEN**

1. **ŠPORT ZA SPROSTITEV**

Spoznavanje in utrjevanje športov, ki niso sestavni del športne vzgoje ali pa so zajete le v manjšem delu. (Skike, drsanje, tenis, kolesarjenje, planinstvo, borilni športi,…). Predmet zajema tudi ogled večjih prireditev ali pa tekmovalne tekme na višjem nivoju (rokomet, nogomet, odbojka, hokej)! Nekatere vsebine bomo izpeljali v strnjeni obliki (več ur skupaj)

**UČITELJ: BOJAN CUNK**

**UČENCI: 9. RAZRED**

**ŠT. UR: 1 URA/TEDEN OZ. STRNJENA OBLIKA**

1. **NAČINI PREHRANJEVANJA**

Si ljubitelj dobre in zdrave hrane? Rad primes za kuhalnico? Potem je ta predmet zate prava izbira.Pri tem predmetu je v ospredju PRAKTIČNO DELO kot je oblikovanje jedilnikov, priprava različnih vrst hrane (tradicionalna, vegeterjanska …), priprava pogrinjkov, obisk slaščičarne, razstave ….Učenci spoznajo pomen zdrave prehrane, razvijajo sposobnost uporabe, povezovanja in tvornega mišljenja za preudarno odločane o lastni prehrani predvsem v smislu zagotavljanja zdravja, spoznajo prehrano v različnih starostnih obdobjih in različne načine prehranjevanja.

Pri urah boš potreboval predpasnik, dobro voljo in prazen želodec 😊

Povezuje se s predmeti gospodinjstvo, biologija in kemija.

**UČITELJICA: SIMONA TOMAŽIČ**

**UČENCI: 9. RAZRED**

**ŠT. UR: 1 URA/TEDEN OZ. 1 POLLETJE 2 URI/TEDEN**

1. **FILMSKA VZGOJA**

Film je eno najbolj razširjenih področij umetnosti med mladimi. V ospredju filmske vzgoje je obravnavanje filma kot umetnosti, množičnega medija in tehničnega proizvoda. Predmet izpostavlja doživetje filma, spoznavanje osnov filmske umetnosti in filmsko ustvarjalnost.

**UČITELJICA: MOJCA GRULA**

**UČENCI: 7. DO 9. RAZRED**

**ŠT. UR: 1 URA/TEDEN**

1. **LIKOVNO SNOVANJE 2 in LIKOVNO SNOVANJE 3**

Program izbirnega predmeta LIKOVNO SNOVANJE 3 dopolnjuje in nadgrajuje osnovni program likovne vzgoje v 9. razredu.
Izbira predmeta likovno snovanje 3 ni pogojena z obiskovanjem likovnega snovanja 2 v 8. razredu, prav tako ne likovnega snovanja 1 v 7. razredu.

Program omogoča poglobljeni razvoj zmožnosti opazovanja predmetov in prostora, tridimenzionalnega oblikovanja, pravilnega upodabljanja na dvodimenzionalni ploskvi ter eksperimentiranja s sodobnimi načini oblikovanja.

Pouk predmeta likovno snovanje poteka v obliki delavnic, kjer učenci s pomočjo različnih materialov ustvarjajo umetniške in uporabne izdelke.
Metode dela so prilagojene likovnim problemom s poudarkom na razvijanju izvirnosti in osebnega izraza posameznega učenca. Učenci razvijajo možnosti opazovanja, predstavljivosti likovnega mišljenja, likovnega spomina in domišljije, razvijajo interes za različne oblike dejavnosti, bogate in ohranjajo zmožnosti za likovno

izražanje, z uporabo različnih materialov in orodij razvijajo likovno-izrazne zmožnosti in ustvarjalnost, zmožnost doživljanja lepote v naravi in umetninah. Razvijajo zmožnost oblikovanja meril za kritično vrednotenje lastnih del, del vrstnikov ter

stvaritev umetnikov.

**UČITELJICA: MOJCA GRULA**

**UČENCI: 8. IN 9. RAZRED**

**ŠT. UR: 1 URA/TEDEN**

1. **ANSAMBELSKA IGRA**

Pri izbirnem predmetu ansambelska igra bodo učenci spoznavali glasbila, Orffova glasbila, se učili glasbene teorije in igrali na različne inštrumente: kitara, sintetizator, klavir, kitara, bas kitara, bobni; harmonika – tisti učenci, ki jo že igrajo. Svoje delo bodo tudi predstavili publiki na različnih nastopih in prireditvah.

**UČITELJ: LEON LAH**

**UČENCI: 7. DO 9. RAZRED**

**ŠT. UR: 1 URA/TEDEN**

1. **UREJANJE BESEDIL**

Pri predmetu se boš naučil osnovnega rokovanja z računalnikom. Poudarek je na pisanju in urejanju besedil s programom Word. Delo bo projektno. V celem letu boš izdelal pisno nalogo po lastnem izboru (vsebina po tvoji želji), ki jo boš pisal s šolskimi računalniki. Na koncu boš nalogo tudi natisnil in predstavil sošolcem. Naučil se boš kako z računalnikom napišeš seminarsko nalogo, kar bo zelo pomembno za tvoje nadaljnje izobraževanje. Če te zanima delo z računalniki, je ta predmet primeren za tebe.

**UČITELJICA: SONJA FAJFAR**

**UČENCI: 7. DO 9. RAZRED**

**ŠT. UR: 1 URA/TEDEN**